[bookmark: _GoBack]O nouă „Întâlnire în Bibliotecă” la Facultatea de Litere a UB sub forma unei mese rotunde intitulate „Poeți de la Litere. Cenacluri și grupuri literare”

Joi, 28 martie 2024, Facultatea de Litere a UB organizează o nouă „Întâlnire în Bibliotecă” sub forma unei mese rotunde intitulate Poeți de la Litere. Cenacluri și grupuri literare. La eveniment vor participa poete și poeți, absolvenți din diverse generații de la Literele bucureștene: Domnica Drumea (n. 1979), Simona Popescu (n. 1965), Teodor Dună (n. 1981) și Florin Iaru (n. 1954).
Întâlnirea, dedicată, de data aceasta, poeziei, va avea loc în Sala de Lectură a Bibliotecii Facultății de Litere (Strada Edgar Quinet nr. 5-7, etaj 1, Sector 1), începând cu ora 18:00, iar intrarea este liberă, în limita locurilor disponibile.
Reuniunea va fi moderată de conf. univ. dr. Cristina Bogdan, cadru didactic la Facultatea de Litere a UB, și de poeta și scriitoarea Ioana Nicolaie.

Persoanele interesate pot afla informații suplimentare despre eveniment pe pagina de Facebook a Facultății de Litere a UB.
